Z A P I S N I K
 21. sjednice Vijeća Mjesnog odbora „Mimara“
održane 15. veljače 2023. godine
u prostorijama MO Mimara, Vodnikova 15, s početkom u 17 sati


U 17 sati počinje 21. sjednica Vijeća Mjesnog odbora Mimara. Prisutni članovi Vijeća Mjesnog odbora (MO) Mimara su Lina Budak, Nada Jagetić, Ana Podnar i Iva Špoljar Šarić. 

Predsjednica Vijeća MO Mimara pozdravlja prisutne i konstatira da su na sjednici prisutni svi članovi Vijeća, čime su stečeni uvjeti za raspravu i pravovaljano odlučivanje.


DNEVNI RED


1. Financijski plan Mjesnog odbora „Mimara“ za 2023. godinu - donošenje
1. Korištenje prostora Mjesnog odbora „Mimara“ - preostali zahtjevi
1. Upiti građana
1. Razno


Isti je prihvaćen te predsjednica Vijeća MO Mimara otvara raspravu o zapisniku s 20. sjednice Vijeća MO Mimara. Kako primjedbi na zapisnik nema, Vijeće jednoglasno prihvaća zapisnik s 20. sjednice Vijeća MO Mimara održane 18. siječnja 2023. godine.


[bookmark: _Hlk127776416]1. Na početku sjednice, predsjednica Vijeća obavještava članove o zaprimljenom terminskom planu aktivnosti kako bi znali kad se treba izvršiti koja aktivnost. Na ovoj sjednici potrebno je donijeti Financijski plan za 2023. godinu koji je članovima poslan mailom uz poziv na sjednicu. Pristupa se glasanju o zaprimljenom Financijskom planu za 2023. godinu te je rezultat glasanja sljedeći: 
	
	

	Članovi Vijeća
	Točka 1.
Financijski plan 2023

	Iva Špoljar Šarić
	+

	Lina Budak
	+

	Ana Podnar
	+

	Nada Jagetić
	+



Slijedom navedenog, članovi MO Mimara donose zaključak da prihvaćaju Financijski plan za 2023. godinu.





FINANCIJSKI PLAN
Mjesnog Odbora ''Mimara''
za 2023.
Članak 1.
Financijski plan Mjesnog odbora ''Mimara'' za 2023. (dalje u tekstu: Plan) sastoji se od:

PRIHODA:									92.060,00 EUR
RASHODA:									92.060,00 EUR
	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	92.060,00

	6711
	PRIHODI ZA FINANCIRANJE RASHODA POSLOVANJA
	92.060,00

	
B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	92.060,00

	Izvor 1.1. OPĆI PRIHODI I PRIMICI
	10.210,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	650,00

	Izvor 4.1. PRIHOD OD KOMUNALNE NAKNADE
	81.850,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	81.850,00

	 
	ODRŽAVANJE JAVNIH ZELENIH POVRŠINA
	39.390,00

	 
	ODRŽAVANJE NERAZVRSTANIH CESTA
	42.460,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.




2. U nastavku predsjednica Vijeća obavještava članove o zahtjevima za korištenje prostora MO Mimara zaprimljenim nakon 20. sjednice. Stigla su još 2 zahtjeva za korištenje prostora MO Mimara: 
1) Reda čuvara Grada Zagreba - u ustaljenom terminu četvrtkom
2) Udruga za prirodnu životnu pomoć – nedjeljom u prijepodnevnom terminu
Interes je također iskazao i Filozofski cafe (Platonovo društvo) za termin subotom popodne, no još nisu poslali zahtjev. Traže prostor na više sati vikendom, pa im je predloženo da dođu vidjeti naš prostor – gđa Andreja Cerić-Šarić nakratko dolazi tijekom sjednice i upoznaje se s prisutnima. Još uvijek nisu stigli zahtjevi korisnika Bandić Milan 365 - Stranka rada i solidarnosti, dok je Boxer klub Zagreb-Hrvatska odlučio da više neće koristiti prostor. Pristupa se glasanju o zaprimljenim zahtjevima te je rezultat glasanja sljedeći: 
	
	
	

	Članovi Vijeća
	Točka 2.
Reda čuvara Grada Zagreba
	Točka 2.
Udruga za prirodnu životnu pomoć

Slijedom navedenog, članovi MO Mimara donose zaključak da prihvaćaju zaprimljene zahtjeve za korištenje prostora Mjesnog odbora Mimara u 2023. godini.



                                              Z A K L J U Č A K

l.  Udruzi Red čuvara grada Zagreba odobrava se povremeno korištenje dvorane u objektu mjesne samouprave, Zagreb, Vodnikova 15, četvrtkom od 16.00-21.00  sati.
2.  Prostor iz točke 1. ovog zaključka koristit će Red čuvara grada Zagreba bez naknade.
3. Udruga Red čuvara grada Zagreba se obvezuje sa prostorom prilikom korištenja postupati sa pažnjom dobrog gospodara.
4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 



                                              Z A K L J U Č A K
l.  Udruzi za prirodnu životnu pomoć odobrava se povremeno korištenje dvorane u objektu mjesne samouprave, Zagreb, Vodnikova 15,subotom od 15.00-21.00  sati.
2.  Prostor iz točke 1. ovog zaključka koristit će Udruga za prirodnu životnu pomoć bez naknade.
3. Udruga za prirodnu životnu pomoć se obvezuje sa prostorom prilikom korištenja postupati sa pažnjom dobrog gospodara.
4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 





3. Predsjednica Vijeća obavještava članove o zaprimljenim upitima građana. Komunalno redarstvo proslijedilo nam je mail od S.S. vezan uz stazu koja vodi od Crnatkove ulice, uz klub H2O prema Željezničkom kolodvoru i prolazi uz ulaz na novoizgrađenu stazu Botaničkoga vrta. Problem je što ta staza nije u vlasništvu grada Zagreba, nego u vlasništvu HŽ infrastrukture d.o.o. (prema Geoportalu), iako su oni odgovorili mailom da nisu, tj. da je navedena staza odvojena ogradom od zemljišta pod upravljanjem HŽ infrastrukture d.o.o. Dogovoreno je da se još pokuša kontaktirati direktno Upravu HŽ-a. 


4. Pod temom Ostalo, predsjednica Vijeća obavještava članove o pristiglim obavijestima. 
a) Stigla je obavijest o Gradskog ureda za mjesnu samoupravu, civilnu zaštitu i sigurnost o rušenju objekata pogođenih potresom. U dostavljenom popisu nema objekata iz MO Mimara. 
b) Od istog ureda stigla je obavijest da je u tijeku savjetovanje s javnošću za dva akta iz područja zaštite okoliša: 
· Nacrt prijedloga mjera za smanjivanje razine prizemnog ozona na području Grada Zagreba za 2023.-2028. i 
· Nacrt prijedloga akcijskog plana za poboljšanje kvalitete zraka na području Grada Zagreba za razdoblje 2023.-2028.
c) Odbor za komunalno gospodarstvo istog ureda nas obavještava da je trenutno u tijeku javnoj raspravi o Nacrtu prijedloga Odluke o komunalnom redu (https://www.zagreb.hr/nacrt-prijedloga-odluke-o-komunalnom-redu/185272).
d) Od Stručne službe gradske uprave zaprimljena su 2 nacrta prijedloga:
· Odluka o davanju u zakup i na drugo korištenje površina javne namjene
· Odluka o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina
e) Također je stigao zahtjev od Područne službe da se dostave podaci o dežurstvu članova Vijeća mjesnog odbora u prostorima mjesne samouprave, tj. dežuraju li članovi Vijeća, termin u kojem dežuraju, koliko su imali stranaka i poziva u vrijeme dežurstava (od početka mandata do 31. siječnja 2023.). Predsjednica Vijeća odmah je poslala tablicu dežurstava. 

U razdoblju od 20. sjednice MO Mimara, održane su 18. i 19. koordinacije predsjednika Vijeća Gradske četvrti Donji grad i predsjednika Vijeća mjesnih odbora (24.1. i 10.2.). Na koordinacijama se raspravljalo o komunalnim pitanjima i pristiglim zaključcima mjesnih odbora. Između ostalog, predsjednik Vijeća Gradske četvrti Donji grad govorio je o novom Zakonu o prometu na cestama kojim će se u centru grada proglasiti „zone smirenog prometa“. Sanacija prometne pruge na uglu Vodnikove i Savske stavljena je u prioritete plana radova ZET-a. 

Vezano za Plan komunalnih aktivnosti Gradske četvrti Donji grad (PKA) za 2023. godinu, sanacija dvorišta OŠ Izidor Kršnjavi nije prihvaćena jer je riječ o „prevelikom“ zahvatu te se škola mora ponovo direktno obratiti Uredu za obrazovanje. Predloženi pseći park u Crnatkovoj nije prihvaćen jer nema dovoljno mjesta, ali uredit će se dječji park i klupe. Klupe će se također urediti i na Trgu Republike Hrvatske. Također je prihvaćen prijedlog sadnje drvoreda u Savskoj ulici (od Vodnikove do Crnatkove) te će se ove godine izraditi projekt za isto. Nadalje, prenose se neizvršene akcije iz 2022., a to su izrada projekta za uređenje Mažuranićevog trga te zamjena opločenja i rubnjaka te postava znaka zabrane za pse na istom trgu. Vezano za postavljanje lanca kod Državnog arhiva na Marulićevom trgu, istalnuto je da to ne može rješavati grad, nego Državni arhiv. Zaključno, članovi MO Mimara mišljenja su da su cijene u Planu komunalnih aktivnosti previsoke i da Grad ne bi trebao na takav način trošiti novce građana, nego ponuditi izvršenje navedenih aktivnosti i ostalima na tržištu kako bi se postigle konkurentnije cijene. 


U nastavku potpredsjednica VMO Mimara predlaže da se donese zaključak o davanju prijedloga postavljanja klizališta na Srednjoškolskom igralištu tijekom Adventa 2023. kako se više ne bi uništavao park na Tomislavovom trgu i Lenuzzijeva potkova. Pristupa se glasanju o zaprimljenim zahtjevima te je rezultat glasanja sljedeći: 

Slijedom navedenog, članovi MO Mimara donose zaključak da predlažu postavljanje klizališta na Srednjoškolskom igralištu tijekom Adventa 2023. kako se više ne bi uništavao park na Tomislavovom trgu i Lenuzzijeva potkova.


ZAKLJUČAK

O postavljanju klizališta na Srednjoškolskom igralištu tijekom Adventa 2023

0. [bookmark: _Hlk99355106]Vijeće Mjesnog odbora „Mimara“ traži postavljanje klizališta na Srednjoškolskom igralištu tijekom Adventa 2023. kako se ne bi uništavao park na Tomislavovom trgu i Lenuzzijevoj potkovi.

0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.




Završno se raspravlja o aktualnostima na području MO Mimara, o već donesenim zaključcima te o njihovom izvršenju. Članovi MO Mimara ističu kako nemaju nikakve povratne informacije o zaključcima te zahtijevaju od Vijeća Gradske četvrti da ih obavijesti o istima. 
Ponavljaju se sljedeći zaključci: 
· MO Mimara traži od Gradske četvrti završetak sanacije atletske staze na Srednjoškolskom igralištu kao i cjelokupnu obnovu i uređenje navedenog igrališta.

· MO Mimara traži od Gradske četvrti uklanjanje praznog kioska u Vodnikovoj ulici jer kiosk ne radi već više od godine dana i samo zauzima prostor nogostupa namijenjen pješacima.

· MO Mimara traži od Gradske četvrti sprečavanje prometa (vožnje) vozilima po Rooseveltovom trgu (ispred muzeja Mimara) postavljanjem pomičnih žardinjera ili slično. Tamo se ponekad zaustavljaju školski autobusi, ali to nije svakodnevno te bi za to trebalo koristiti autobusnu stanicu na Mažuranićevom trgu. 

· MO Mimara traži od Gradske četvrti hitno rješavanje problema nepropisnog parkiranja automobila na pločniku ispred i oko noćnog kluba H2O, kao i na nogostupu ispred istočne strane hotela Westin (u dijelu ispred noćnog kluba Ray i trgovine DM), a sada i južnije po zelenoj površini.

· MO Mimara traži od Čistoće redovito čišćenje stajališta za tramvaje u Savskoj, Vodnikovoj i na Rooseveltovom trgu budući da su nadstrešnice na tim stanicama izrazito prljave.

· MO Mimara traži od Čistoće redovito čišćenje i pranje obje strane Crnatkove ulice uključujući i južni dio nogostupa koji je odvojen zelenom površinom od ceste.

Kako više nije bilo pitanja ni komentara, članovi Vijeća MO“ Mimara“ dogovaraju termin sjedeće sjednice za 15. ožujka 2023. godine u 17.00 sati.

Sjednica je završila u 18.15 sati. 
Zapisnik vodila: Iva Špoljar Šarić

Zagreb, 15. veljače 2023.


Predsjednica Vijeća
Mjesnog odbora „Mimara“

Iva Špoljar Šarić, v.r.

Klasa:  024-08/23-003/372
Urbroj: 251-13-11-1/007-23-2

